Title: Prijem za članove etno sastava „Trag“
Author: Owner
Last saved by: Goran Stojic

POVODOM DANA REPUBLIKE SRPSKE U NIŠU

        Prijem za  Etno sastav „Trag“
 
*Etno sastav “Trag” je nakon prijema u Gradskoj kući održao i besplatan koncert za Nišlije
*Grupa “Trag” je vokalno-instrumentalni sastav koji neguje tradicionalnu muziku Balkana

         Zamenik gradonačelnika Niša dr Miloš Banđur primio je juče u Gradskoj kući Borislava Maksimovića, saradnika za kulturu predstavništva Republike Srpske u Srbiji i članove etno sastava „Trag“ iz Republike Srpske, koji u Nišu borave u okviru obeležavanja Dana Republike Srpske od  3. do 8 septembra.
     Ovakve manifestacije su jedan od načina negovanja narodnih tradicija i kultruno-istorijskog nasleđa srpskog naroda, rekao je dr Miloš Banđur.
      Etno sastav „Trag“ je sinoć, nakon prijema, održao i besplatan koncert za sve Nišlije u Domu Vojske. Na repertoaru grupe su pesme iz Republike Srpske, Srbije, Crne Gore, Makedonije i Bugarske. S obzirom na to da “Trag” često nastupa u Rusiji, u repertoar su uvrstili i ruske pesme. Grupa “Trag” je nastupala na mnogim značajnim manifestacijama u BiH i inostranstvu.
       Etno grupa „Trag“ je vokalno-instrumentalni sastav koji neguje tradicionalnu muziku Balkana. Deluje od 2003. godine. Grupu čini deset članova, četiri ženska vokala i šest instrumentalista. Akcenat je na tradicionalnim instrumentima, frule, gajde, kaval, tarabuke, tapan, ali u sastavu su i klasični instrumenti – gitara i violina, kao i moderni– klavir i bas-gitara.
        U srdačnom razgovoru zamenik gradonačelnika je poželeo dobrodošlicu članovima ovog sastava i istakao neraskidive veze između Srbije i naših sunarodnika koji žive zapadno od Drine.
                                      V.P.
LEG:PRIREDILI NEZABORAVNO VEČE ZA NIŠLIJE U DOMU VOJSKE:Prijem za grupu “Trag”

(Projekat “Nišlije se uključuju u odlučivanje” sufinansiran iz budžeta grada Niša)